PREŠOVSKÁ UNIVERZITA V PREŠOVE
Fakulta humanitných a prírodných vied

Kritériá pre habilitáciu docentov a vymenúvanie profesorov 
v odbore fyzická geografia a geoekológia 

Podľa §11 ods. 2 písm. d) zákona č. 172/1990 Zb. v znení neskorších predpisov a doplnení a podľa Vyhlášky MŠ SR č. 330/1997 Z.z. o habilitáciách docentov a o vymenúvaní profesorov Vedecká rada Fakulty humanitných a prírodných vied Prešovskej univerzity schválila na svojom zasadnutí dňa 28. februára 2000 uznesením č. 89 tieto kritériá pre habilitáciu docentov a vymenúvanie profesorov v odbore 13-01-9 fyzická geografia a geoekológia. Kritériá schválila následne Vedecká rada Prešovskej univerzity.

Kritériá habilitácií docentov
Čl. 1
Pedagogická prax

Minimálne požiadavky na rozsah pedagogickej praxe kandidáta na habilitáciu sú:
a)	päť rokov kontinuálna vzdelávacia činnosť na vysokej škole v odbore, v ktorom sa uskutočňuje habilitácia 
b)	vedecká hodnosť (CSc. alebo DrSc.) alebo akademicko-vedecký titul (Dr.) alebo vedecko-akademická hodnosť (PhD.).

Čl. 2
Publikačná činnosť

Minimálne požiadavky na rozsah publikačnej činnosti kandidáta na habilitáciu sú:
a)	autorstvo jednej monografie alebo vysokoškolskej učebnice alebo autorstvo vysokoškolských učebných textov (v rozsahu minimálne 2 AH na kandidáta v jednej publikácii,
b)	autorstvo 20 pôvodných vedeckých prác v domácich recenzovaných časopisoch a recenzovaných zborníkoch alebo 5 publikácií v zahraničných recenzovaných časopisoch,

Čl. 3
Ohlasy na publikačnú činnosť

Minimálne požiadavky na ohlas publikačnej činnosti kandidáta na habilitáciu sú:
a)	dvadsať citácií kandidátových vedeckých prác spolu alebo
b)	desať citácií kandidátových vedeckých prác v zahraničných publikáciách alebo
c)	desať citácií kandidátových vedeckých prác registrovaných v SCI

Kritériá na vymenovanie za profesora

Čl. 4
Pedagogická prax

Minimálny požadovaný rozsah pedagogickej praxe kandidátov pri inauguračnom konaní je 10 rokov, myslí sa tým kontinuálna vzdelávacia činnosť na vysokej škole v odbore, v ktorom sa uskutočňuje inaugurácia

čl. 5
Publikačná činnosť

Minimálne požiadavky na rozsah publikačnej činnosti kandidáta na profesora sú:
a)	autorstvo 2 publikácií typu monografia, vysokoškolská učebnica alebo autorstvo dvoch vysokoškolských učebných textov (minimálne 2 AH na kandidáta v jednej publikácii),
b)	autorstvo 40 pôvodných vedeckých prác v domácich recenzovaných časopisoch a recenzovaných zborníkoch alebo 10 publikácií v zahraničných recenzovaných časopisoch, 

Čl. 6
Ohlasy na publikačnú činnosť

Minimálne požiadavky na ohlas publikačnej činnosti kandidáta na profesora sú:

a)	päťdesiat citácií kandidátových vedeckých prác spolu alebo
b)	tridsať citácií kandidátových vedeckých prác v zahraničných publikáciách alebo
c)	dvadsať citácií kandidátových vedeckých prác registrovaných v SCI

Čl. 7
Vedecká škola

Minimálne požiadavky na preukázanie vedeckej školy kandidáta na profesora sú:
a)	ukončenie výchovy dvoch ašpirantov alebo študentov postgraduálneho alebo doktorandského štúdia alebo
b)	vedenie najmenej dvoch grantových projektov alebo získanie hodnosti DrSc.

Čl. 8
Spoločné ustanovenia

1.	Pokiaľ v kritériách habilitácií docentov a vymenúvania profesorov nie je uvedená možnosť vzájomnej náhrady niektorých požiadaviek, splnenie všetkých je nevyhnutné.
2.	Kritériá platia pre všetkých kandidátov rovnako, ak v ich obsahu nie je ustanovené inak.
3.	Pri habilitácii docentov splnenie kritérií preskúma habilitačná komisia. Svoj záver o splnení alebo nesplnení kritérií uvedie v písomnom návrhu, ktorý predkladá vedeckej rade fakulty podľa §2 ods. 8 vyhlášky MŠ SR č. 330/1997 Z.z.
4.	Pri vymenúvaní profesorov splnenie kritérií preskúma vymenúvacia komisia. Svoj záver o splnení alebo nesplnení kritérií uvedie v písomnom návrhu, ktorý predkladá vedeckej rade fakulty podľa §6 ods. 8 vyhlášky č. 330/1997 Z.z.

Prehľadná tabuľka minimálnych kritérií na habilitáciu docentov a vymenovanie za profesorov v odbore 13-01-9 fyzická geografia a geokológia na Fakulte humanitných a prírodných vied Prešovskej univerzity v Prešove

AKTIVITA*	Habilitácia	Inaugurácia	
Monografie	1	2	
Vysokoškolské učebnice	-	2	
Vysokoškolské učebné texty	2	3	
Vedecké štúdie v domácich časopisoch a recenzovaných zborníkoch	20	40	
Vedecké štúdie v zahraničných časopisoch a recenzovaných zborníkoch	5	10	
Citácie vedeckých prác	20	50	
Citácie v zahraničí	10	30	
Citácie registrované v SCI	10	20	
Počet vychovaných alebo vychovávaných ašpirantov a doktorandov	-	2	
Dĺžka kontinuálnej pedagogickej praxe na vysokej škole	5 rokov	10 rokov	
* možnosti alternácie sú uvedené v textovej časti kritérií